
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO PANAUDOS PAGRINDAIS ŠIAULIŲ APSKRITIES VALSTYBINEI MOKESČIŲ INSPEKCIJAI

2024 m. birželio 20 d. Nr. T-
Radviliškis 

Vadovaudamasi Lietuvos Respublikos valstybės ir savivaldybių turto valdymo, naudojimo
ir disponavimo juo įstatymo 14 straipsnio 1 dalies 1 punktu, 4 dalimi, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimo Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 1 punktu, atsižvelgdama į Šiaulių apskrities valstybinės mokesčių inspekcijos 2024 m. gegužės 30 d. raštą Nr. S-6358, Radviliškio rajono savivaldybės administracijos Radviliškio miesto seniūnijos 2024 m. gegužės 29 d. raštą Nr. S-172-(6.12), Radviliškio rajono savivaldybės taryba nusprendžia:
. 	Perduoti Šiaulių apskrities valstybinei mokesčių inspekcijai (kodas – 188729542) laikinai neatlygintinai valdyti ir naudoti panaudos pagrindais iki 2025 m. gruodžio 31 d. įstaigos nuostatuose numatytai veiklai vykdyti Radviliškio rajono savivaldybei nuosavybės teise priklausančias, Radviliškio rajono savivaldybės administracijos patikėjimo teise valdomas 27,96 kv. m ploto patalpas, esančias Gedimino g. 8, Radviliškyje, pastato, kuriame yra patalpos, unikalus Nr. 7198-5000-2014, patalpų žymėjimo indeksai – 1-13 ir 1-14, įsigijimo vertė – 4800,70 Eur, likutinė vertė 2024 m. birželio 30 d. – 2552,00 Eur.
. 	Įgalioti Radviliškio rajono savivaldybės administracijos direktorių pasirašyti šiame sprendime nurodyto turto panaudos sutartį.
. 	Įgalioti Radviliškio rajono savivaldybės administracijos Radviliškio miesto seniūnijos seniūną perduoti sprendime nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras		 Kazimieras Račkauskis

. Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas gavus Šiaulių apskrities valstybinės mokesčių inspekcijos (toliau – VMĮ) prašymą perduoti panaudos pagrindais patalpas, esančias Gedimino g. 8, Radviliškyje. Patalpos reikalingos iki 2025-12-31, t. y. iki kol VĮ Turto bankas vykdys pastato, V. Kudirkos g. 3, Radviliškyje, kuriame VMĮ nuomojasi patalpas iš VĮ Turto banko, modernizaciją.
VĮ Turto bankas Savivaldybės administracijai iki 2024-07-01 išnuomojo du kabinetus, Aušros a. 10, Radviliškyje, ir informavo, kad, jeigu Savivaldybė pasiūlytų Radviliškio mieste panaudos pagrindais perduoti VMĮ trims klientų aptarnavimo skyriaus darbuotojams geros būklės, tinkamas patalpas VMĮ  funkcijoms atlikti, tuomet nuomos sutartį su Savivaldybe Turto bankas pratęs. Taip pat informavo, kad, jeigu Savivaldybė nesuteiktų tinkamų patalpų VMĮ, Turto bankas nuo 2024-07-01 nutrauks nuomos sutartį su Savivaldybe tam, kad šias patalpas išnuomotų VMĮ.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
LR Valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Radviliškio rajono savivaldybės tarybos 2019-09-26 sprendimu Nr. T-101, nustatyta, kad savivaldybės turtas gali būti perduodamas panaudos pagrindais biudžetinėms įstaigoms, panaudos terminas – ne ilgesnis kaip 20 metų.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Šiaulių apskrities valstybinei mokesčių inspekcijai bus perduotos patalpos reikalingos įstaigos funkcijoms vykdyti.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Poveikio konkurencijai ir atitikties valstybės pagalbos reikalavimams vertinimo klausimynas nepildomas, nes turtas panaudos pagrindais perduodamas biudžetinei įstaigai. 
Sprendimo projektas suderintas su Savivaldybės administracijos direktore, juristu, kalbininku.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra
. Pridedami dokumentai. 
. Gedimino g. 8, Radviliškyje, nekilnojamojo turto registro išrašas;
. Gedimino g. 8, Radviliškyje I aukšto patalpų išdėstymo planas.

Investicijų ir turto valdymo skyriaus vyriausioji specialistė			        Diana Skaburskienė
